Sprengjugengið var stofnað árið 2007 af Sigurði Smárasyni . Fyrsta sýningin þeirra var á Menningarnótt sama ár og það er óhætt að segja að það hafi gengið framar vonum . Smám saman urðu verkefnin fleiri en árið 2011 tekur Kata við keflinu af Sigurði og var fljót að fá viðurnefnið „ Sprengju Kata “ 😊 Kata starfar sem efnafræðikennari við Háskóla Íslands og hefur brennandi áhuga á öllu sem við kemur faginu . Það má því sannarlega segja að Sprengjugengið hafi fengið fullkominn kandídat til að viðhalda þessum skemmtilega hópi . Síðan Kata tók við hefur Sprengjugengið vaxið mikið en hún kallar fagið „ barnið “ sitt og finnst ekkert skemmtilegra en að hitta áhugasama krakka og kynna þá fyrir efnafræði . Henni til aðstoðar eru nemendur úr efnafræði Háskóla Íslands en verkefnin hafa aukist jafnt og þétt og má þá helst nefna Vísindasmiðju Háskólans þar sem Kata tekur á móti krökkum og kynnir þeim efnafræðina . Einnig hefur sprengjugengið sést á skjánum í þáttunum „ Ævar Vísindamaður “ við mikla lukku yngri kynslóðarinnar . Sprengjugengið lætur sig heldur ekki vanta þegar Háskólalestin fer á flakk um landið og kynnir nám skólans . Síðast en ekki síst er gaman að segja frá því að Norðurlandamótið í Efnafræði verður haldið sumarið 2020 á Íslandi og fer Kata þar fremst í flokki með skipulag og utanumhald . Við í MEDOR erum ótrúlega stolt að fá að styrkja þetta frábæra verkefni sem sprengjugengið er og tökum hattinn ofan fyrir henni Kötu sem virðist vera með 40 klst í sólahringnum til að geta sinnt sprengjugenginu samhliða því að vera í fullri vinnu með fjölskyldu !